Fjarðabyggð auglýsir starf verkefnastjóra Menningarstofu Fjarðabyggðar laust til umsóknar . Vilt þú taka þátt í starfi öflugs og samheldins hóps starfsmanna Fjarðabyggðar ? Við leitum að einstaklingi með brennandi áhuga á menningu sem á að hafa yfirsýn og drifkraft til að tengja saman allt það ólíka sem fer fram í fjölkjarna sveitarfélagi . Mikilvægt er að einstaklingur hafi menntun og þekkingu á sviðum tónlistar sem nýtist tónlistarlífi í samræmi við áherslur menningarsamnings . Starfið gegnir veigamiklu hlutverki í menningarmálum . Rík áhersla er lögð á teymisvinnu og þverfaglega vinnu . Menningarstofa hefur verið starfrækt um þriggja ára skeið og hefur það hlutverk að efla menningu , listir og skapandi starf í Fjarðabyggð . Hún þjónar sem tengiliður milli stjórnkerfis , fagumhverfis og grasrótarstarfsemi í listum og menningu þvert á svið og stofnanir . Menningarstofa annast framkvæmd menningarsamnings um tónlistaruppbyggingu á Austurlandi . Umsjón með verkefnum í menningarstefnu og samningi um tónlistaruppbyggingu . Viðburða - og verkefnastjórnun í menningu og listum . Þróunarstarf , fræðsla og þekkingaruppbygging í menningu og á sviðum tónlistar . Fagleg ráðgjöf á sviðum menningar og lista . Stuðlar að framþróun á sviðum menningar og lista . Vinnur að innleiðingu menningar og lista í frístundastarfi og skólastofnunum . Vinnur að öflun styrkja og styrktaraðila vegna viðburða . Vinnur að kynningu starfsemi og upplýsingamiðlun um viðburði . Vinnur skýrslur , greinargerðir og fréttaefni um menningu og listir . Menntun á sviðum menningar , lista og eða kennslu er mikilvægur kostur . Reynsla af stýringu verkefna eða viðburðastjórnun er áskilin . Góð tungumálakunnátta , íslenska og enska ásamt færni og hæfni til að miðla upplýsingum í töluðu og rituðu máli . Góð tölvukunnátta og þekking á samfélagsmiðlum . Sjálfstæði í vinnubrögðum . Framúrskarandi hæfni í mannlegum samskiptum .